CELEX: 32021D0510
Language: ro
Date: 2021-03-22 00:00:00
Title: Decizia (UE) 2021/510 a Consiliului din 22 martie 2021 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Deutsche Bundesbank

24.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 103/1
               
            
         DECIZIA (UE) 2021/510 A CONSILIULUI
         din 22 martie 2021
         de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Deutsche Bundesbank
         CONSILIUL UNIUNII EUROPENE,
         având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
         având în vedere Recomandarea Băncii Centrale Europene din 4 februarie 2021 către Consiliul Uniunii Europene cu privire la auditorii externi ai Deutsche Bundesbank (BCE/2021/4) (1),
         întrucât:
         
                     (1)
                  
                  
                     Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro trebuie să fie efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.
                  
               
                     (2)
                  
                  
                     Mandatul auditorilor externi ai Deutsche Bundesbank a expirat după efectuarea auditului aferent exercițiului financiar 2020. Prin urmare, este necesară desemnarea unor auditori externi începând cu exercițiul financiar 2021.
                  
               
                     (3)
                  
                  
                     Deutsche Bundesbank a selectat Baker Tilly GmbH & Co. KG Wirtschaftsprüfungsgesellschaft drept auditorii săi externi pentru exercițiile financiare 2021-2026, cu opțiunea de a prelungi acest mandat și pentru exercițiul financiar 2027.
                  
               
                     (4)
                  
                  
                     Consiliul guvernatorilor BCE a recomandat desemnarea Baker Tilly GmbH & Co. KG Wirtschaftsprüfungsgesellschaft în calitatea de auditori externi ai Deutsche Bundesbank pentru exercițiile financiare 2021-2026, cu opțiunea de a prelungi acest mandat și pentru exercițiul financiar 2027.
                  
               
                     (5)
                  
                  
                     În urma recomandării Consiliului guvernatorilor BCE, Decizia 1999/70/CE a Consiliului (2) ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            La articolul 1 din Decizia 1999/70/CE, alineatul (2) se înlocuiește cu următorul text:
            
               
                  „(2)   Se aprobă desemnarea Baker Tilly GmbH & Co. KG Wirtschaftsprüfungsgesellschaft în calitatea de auditori externi ai Deutsche Bundesbank pentru exercițiile financiare 2021-2026.”
               
            
         
         
            Articolul 2
            Prezenta decizie produce efecte de la data notificării.
         
         
            Articolul 3
            Prezenta decizie se adresează Băncii Centrale Europene.
         
         
            Adoptată la 22 martie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO C 47, 10.2.2021, p. 1.
         
            (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).